stanford-oval/wikipedia huggingface dataset:
Aleksandr Roediger
Elämäkerta

Roediger kirjautui vuonna 1866 Haminan kadettikouluun, mistä hän jatkoi vuonna 1870 Pietarin paašikouluun. Valmistuttuaan sieltä hän aloitti upseerinuransa vänrikkinä Henkikaartin Semjonovin rykmentissä vuonna 1872. Hän kävi myös Nikolain yleisesikunta-akatemian vuosina 1874–1877. Roediger osallistui rykmenttinsä mukana vuosien 1877–1878 Turkin sotaan. Hänet ylennettiin 1879 kapteeniksi ja 1881 everstiluutnantiksi, ja hän toimi tuona aikana rykmenttinsä esikunnassa sekä vuodesta 1880 Nikolain yleisesikunta-akatemian apulaisprofessorina.
Roediger siirtyi lokakuussa 1882 tilapäisesti Bulgarian armeijan palvelukseen ja Bulgarian sotaministerin apulaiseksi. Syyskuussa 1883 hänet nimitettiin itse Bulgarian sotaministeriksi, mutta hän erosi Bulgarian palveluksesta vain kuukautta myöhemmin. Oltuaan vielä muutaman kuukauden sotilasedustajana Venäjän konsulaatissa Sofiassa hän palasi Venäjälle. Keväällä 1884 Roediger nimitettiin Nikolain yleisesikunta-akatemian sotilashallinnon apulaisprofessoriksi sekä Venäjän sotaministeriön osastopäälliköksi ja ylennettiin pian sen jälkeen everstiksi. Saman vuoden syksyllä hänestä tuli sotilashallinnon vt. professori ja vuonna 1889 vakinainen professori. Kenraalimajuriksi hänet ylennettiin 1893 ja kenraaliluutnantiksi 1901. Vuonna 1891 Roedigeria ehdotettiin Suomen ministerivaltiosihteerin apulaisen virkaan, mutta häntä ei nimitetty. Vuosina 1897–1898 Roediger toimi sotaministeriön kansliapäällikön apulaisena ja vuosina 1898–1905 kansliapäällikkönä.
Roediger nimitettiin heinäkuussa 1905 sotaministeriksi ja saman vuoden marraskuussa myös valtakunnanneuvoston jäseneksi. Hän oli mukana uudistamassa Venäjän armeijaa tappiollisen Venäjän–Japanin sodan jälkeen. Valtakunnanneuvostossa Roediger lukeutui oikeistoon eikä hän tukenut Venäjällä käynnissä ollutta vallankumousliikehdintää. Vuoden 1908 Bosnian kriisin aikana hän suositteli välttämään sotaa, koska Venäjän varustautuminen oli pahasti kesken. Vuonna 1907 hänet ylennettiin jalkaväenkenraaliksi. Hän jätti sotaministerin tehtävän maaliskuussa 1909 ja sai samalla eron armeijasta. Lokakuun vallankumouksen jälkeen Roediger asettui Tšerevkiin Ukrainaan, mistä hän siirtyi vuoden 1918 lopulla Sevastopoliin Krimille, jossa myöhemmin kuoli aivoverenvuotoon. Suomalainen Roedigerin aatelissuku sammui mieslinjalta Aleksandr Roedigerin kuollessa ja kokonaan vuonna 1932.
Aiheesta muualla

Kuvia tai muita tiedostoja aiheesta Aleksandr Roediger Wikimedia Commonsissa
Редигер Александр Федорович (venäjäksi) Hrono.info.
Andrew Nicholson (luistelija)

Andrew Thomas Nicholson (s. 12. heinäkuuta 1970 Auckland) on uusiseelantilainen entinen kaukalopikaluistelija ja pikaluistelija.
Nicholson osallistui olympialaisiin ensimmäistä kertaa Albertvillessä 1992, jossa hän oli mukana maansa 5 000 metrin kaukalopikaluistelujoukkueessa, joka sijoittui neljänneksi. Hän osallistui Lillehammerin kisoissa 1994 kolmeen lajiin ja sai parhaan sijoituksensa jälleen viestistä, kun Uusi-Seelanti oli kahdeksas. Nicholson kilpaili Naganon olympiakisoissa 1998 pikaluistelussa 1 000 ja 1 500 metrin matkoilla.
Nicholson alkoi kilpailla pyöräilyssä lopetettuaan luistelu-uransa vuonna 1998. Hän osallistui muun muassa maantiepyöräilyn Uuden-Seelannin-mestaruuskilpailuihin 2001, mutta totesi, että kansalliselle huipulle kipuaminen olisi ollut hyvin haastavaa. Andrewin veli Chris kilpaili pyöräilyssä ja luistelussa.
Anatolikó Zagóri

| Anatolikó Zagóri Ανατολικό Ζαγόρι |
| --- | --- |
 Vanha silta Anatolikó Zagórissa.
 Kunnallisyksikön sijainti
 Anatolikó Zagóri
 Koordinaatit: 39°44′N, 20°58′E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Epeiros
Alueyksikkö:  Ioánnina
Kunta:  Zagóri
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  180402
Väkiluku (2011):  1 469
Aikavyöhyke:  UTC+2
 – Kesäaika:  UTC+3
Rekisterikilpi:  IN
Infobox OKVirheellinen NIMI-arvo: 
Anatolikó Zagóri (kreik. Ανατολικό Ζαγόρι; virallisesti Δημοτική Ενότητα Ανατολικού Ζαγορίου, Dimotikí Enótita Anatolikoú Zagoríou) on yksi Zagórin kunnan kunnallisyksiköistä ja entinen itsenäinen Kreikan kunta. Se sijaitsee Ioánninan alueyksikössä Epeiroksen alueella. Kunnallisyksikön väkiluku on 1 469 (vuonna 2011).
Anatolikó Zagóri, ”Itäinen Zagóri”, käsittää nimensä mukaisesti Zagórin kunnan ja Zagorochórian kulttuurialueen itäosan Píndos-vuoristossa. Kunnallisyksikön suurin asutus on Grevenítin kylä. Anatolikó Zagóri oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Zagórin kunnaksi yhdessä Kentrikó Zagórin, Pápigkon, Týmfin ja Vovoúsan kanssa, jolloin se muuttui uuden kunnan kunnallisyksiköksi.
Kunnallisyksikön osat

Anatolikó Zagórin kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Agía Paraskeví | Agía Paraskeví | 13 |
| Anthrakítis | Anthrakítis | 70 |
| Demáti | Agía Varvára | 21 |
| Demáti | Ágios Geórgios | 38 |
| Demáti | Demáti | 43 |
| Demáti | Miliotádes | 186 |
| Demáti | Voutansaíoi | 39 |
| Dolianí | Dolianí | 55 |
| Elatochóri | Dílakko | 19 |
| Elatochóri | Elatochóri | 71 |
| Flampourári | Flampourári | 70 |
| Greveníti | Ámpelos | 0 |
| Greveníti | Greveníti | 193 |
| Itéa | Itéa | 70 |
| Itéa | Liápi | 63 |
| Karyés | Karyés | 119 |
| Kastanónas | Kastanónas | 30 |
| Kavallári | Kavallári | 78 |
| Makríno | Makríno | 36 |
| Pétra | Pétra | 153 |
| Potamiá | Potamiá | 31 |
| Trísteno | Trísteno | 71 |
Yhteensä: 1 469
Andrew P. MacDonald

Andrew P. MacDonald (s. 30. marraskuuta 1958 Guelph, Ontario) on kanadalainen säveltäjä. Hän sai musiikin tohtorin arvon vuonna 1985 Michiganin yliopistosta, jossa hän oli opiskellut William Bolcomin, William Albrightin, George Balch Wilsonin ja Leslie Bassettin johdolla. MacDonald on saanut teoksillaan lukuisia palkintoja, kuten parhaan klassisen sävellyksen Juno-palkinnon (1995) viulukonsertosta, joka on myös levytetty BIS-levymerkille.
MacDonaldin musiikkia on esitetty Kanadan lisäksi myös Yhdysvalloissa, Yhdistyneessä kuningaskunnassa, Norjassa, Ranskassa ja Saksassa. Kanadassa hänen teostensa esittäjiin ovat lukeutuneet Toronton sinfoniaorkesteri, Montréalin sinfoniaorkesteri, Esprit-orkesteri, Québecin sinfoniaorkesteri, Winnipegin sinfoniaorkesteri, Manitoban kamariorkesteri, Nova Scotian sinfoniaorkesteri, CBC:n radio-orkesteri, Calgaryn filharmonikot ja I Musici de Montréal.
MacDonaldin kustantajat ovat New Art Music Editions Winnipegissä ja Vierdreiunddreissig Musikverlag Münchenissä. MacDonald toimi Kanadan säveltäjäliiton varapuheenjohtajana vuosina 1993–97. Hän on lisäksi esiintynyt konserttikitaristina ja opettanut Bishop's Universityssa (Québec) sävellyksen ja teorian professorina.
Albin Palmén

Albin Palmén (20. elokuuta 1891 Oulainen – 21. marraskuuta 1956) oli suomalainen jääkärieläinlääkintämajuri. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisessa armeijassa muun muassa patterinpäällikkönä. Varsinaisen elämäntyönsä Palmén teki eläinlääkärinä. Myöhempiin Suomen sotiin Palmén osallistui eläinlääkärinä osin rintamajoukoissa.
Perhe ja koulutus

Palménin vanhemmat olivat asemapäällikkö Karl Konstantin Palmén ja Edla Alexandra Lindholm. Hänet vihittiin avioliittoon vuonna 1923 Aili Agnes Maunun kanssa. Hän kirjoitti ylioppilaaksi Kuopion suomalaisesta yhteiskoulusta vuonna 1911 ja liittyi Savolaiseen osakuntaan. Opintojaan hän jatkoi Dresdenin eläinlääkärikorkeakoulussa, mistä hän valmistui eläinlääkäriksi vuonna 1922.
Jääkärikausi

Palmén liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 3. maaliskuuta 1915. Hänet sijoitettiin joukon 2. komppaniaan. Myöhemmin hänet sijoitettiin Kuninkaallisen Preussin Jääkäripataljoona 27:n 4. komppaniaan, josta hän pyrki vapaaehtoisena perusteilla olevaan Jääkäripataljoonan tykistöön ja tulikin valituksi yhtenä niistä 26 miehestä, jotka Jääkäripataljoonan komentaja majuri Bayer valitsi haastattelunsa perusteella. Hänet siirrettiin virallisesti haupitsijaokseen 17. maaliskuuta 1916, minkä päivämäärän voidaan katsoa olevan jääkäritykistön virallinen perustamispäivä. Hän osallistui taisteluihin ensimmäisessä maailmansodassa Saksan itärintamalla Misse-joella, Riianlahdella ja Ekkau-Kekkaussa sekä Aa-joella. Hän osallistui jääkäriaikanaan myös vuonna 1917 Polangenissa järjestetyille erikoiskursseille (Sprengkommando Polangen|pommarikurssi).
Suomen sisällissota

Palmén astui Suomen armeijan palvelukseen luutnantiksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan Jääkäritykistön 3. patteriin ja hän osallistui sen mukana taisteluihin Kurussa, Muroleessa, Viljakkalassa, Ylöjärvellä ja Tampereella. Näissä käymissään taisteluissa hän haavoittui lievästi Epilässä Tampereen edustalla 26. maaliskuuta 1918. Tampereen valloitukseen toteutetussa tykistön uudelleen järjestelyssä hänet sijoitettiin Jääkäritykistöprikaatin III patteriston 5. patterin päälliköksi ja hän osallistui taisteluihin Viipurissa.
Sisällissodan jälkeinen aika

Palmen palveli sisällissodan jälkeen Suomen tykistökoulussa, josta hänet määrättiin 15. heinäkuuta 1918 alkaen Vuoristotykistöpatteristoon. Vuoristotykistöpatteristosta hänet siirrettiin 11. lokakuuta 1918 Suomen senaatin sota-asiaintoimituskunnan eläinlääkintäosastoon. Edellä mainitulla osastolla hänen tehtävänsä jäivät vähiin hänen opintojensa takia. Palmén erosi armeijasta 14. huhtikuuta 1920 ja työskenteli sen jälkeen väliaikaisena piirieläinlääkärinä Suonenjoella 30. toukokuuta – 31. joulukuuta 1922 välisen ajan. Suonenjoelta hän muutti Parikkalaan, missä hän toimi kunnaneläinlääkärinä 1. tammikuuta 1923 – 30. toukokuuta 1929 välisen ajan, jonka jälkeen hän sai nimityksen Sortavalan kaupungineläinlääkäriksi. Lääkäriuransa ohella hän toimi myös aktiivisesti suojeluskuntajärjestössä, missä hän toimi Parikkalan suojeluskunnan paikallispäällikkönä vuosina 1924–1929 ja Sortavalan suojeluskunnassa joukkueenjohtajana vuodesta 1929 alkaen. Sortavalassa hän toimi myöhemmin Sortavalan suojeluskuntapiirin I alueen päällikkönä 1. tammikuuta – 31. tammikuuta 1932 ja 1. helmikuuta – 28. helmikuuta 1935 väliset ajat.
Talvi- ja jatkosota

Palmén osallistui talvisotaan 12. Divisioonan eläinlääkärinä osallistuen Kollaan taisteluihin. Välirauhan aikana hän toimi Luopioisten piirieläinlääkärinä, kunnes jatkosodan puhjettua hänet komennettiin 3. Divisioonan eläinlääkäriksi ja osallistui taisteluihin Uhtualla. Vuonna 1942 hänet siirrettiin Sortavalan ympäristön sotilashallintopiirin ja Laatokan Rannikkoprikaatin eläinlääkäriksi ja oli tehtävässä sodan loppuun saakka. Sotien jälkeen Palmén työskenteli Haapajärven piirieläinlääkärinä vuoteen 1953 saakka ja sen jälkeen Mikkelin piirieläinlääkärinä vuoteen 1956 saakka. Hänet haudattiin Mikkelin Harjun hautausmaalle.
Ylennykset ja kunniamerkit
| 0 | 1 | 2 |
| --- | --- | --- |
| Ylennykset |  | Kunniamerkit |
|  Hilfsgruppenführer 8. joulukuuta 1915  Gruppenführer 31. toukokuuta 1917  Luutnantti 7. helmikuuta 1918  Kapteeni 16. toukokuuta 1928  Eläinlääkintäkapteeni 6. joulukuuta 1932  Eläinlääkintämajuri 1939 |     |  Vapaudenristi 3. lk  Vapaudenristi 4. lk. miekkojen kera (1918 ja 1940)  Vapaussodan muistomitali soljen kera  Talvisodan muistomitali  Jääkärimerkki  Preussin 2. lk. Rautaristi  Saksan maailmansotaan osallistuneiden kunniaristi  Unkarin ensimmäisen maailmansodan muistomitali |
Jääkäripataljoona 27:n haupitsijaoksen toinen tykki tuliasemassa miehistöineen Riianlahdella syksyllä 1916.
Aleksandr Poležajev

Aleksandr Poležajev, akvarellimaalaus Jekaterina Bibikova 1834
Aleksandr Ivanovitš Poležajev (ven. Алекса́ндр Ива́нович Полежа́ев); (30. elokuuta [J: 11. syyskuuta] 1804 Struiski Ruzajevkan kartano, Insarin piiri, Penzan kuvernementti, Venäjän keisarikunta –  16. tammikuuta [J: 28. tammikuuta] 1838 Moskova, Venäjän keisarikunta), oli venäläinen kirjailija.
Suku ja koulutus

Aleksandr Poležajev syntyi varakkaan maanomistajan L. N. Struiskin (k. 1825) ja maaorja Agrafena Ivanovan (k. 1810) aviottomana poikana. Syntymävuotta ja syntymäpaikkaa on myöhemmin muutettu niin, että hän olisi syntynyt vuonna 1805 Pokriškinossa Ivan Ivanovitš Poležajevin perheeseen. Hänen isoisänsä oli amatöörirunoilija, kustantaja ja bibliofiili Nikolai Jeremejevitš Struiski (1749–1796). Saatuaan vapautensa pojan syntymän jälkeen Aleksandrin äiti Agrafena Ivanova meni naimisiin saranskilaisen kauppiaan Ivan Ivanovitš Poležajevin kanssa. Vuonna 1808 tulevalle runoilijalle sukunimensä antanut isäpuoli katosi ja hänen äitinsä kuoli vuonna 1810 Pokriškinossa. Viisi vuotta isäpuolensa perheessä Saranskissa asunut poika palasi velipuolensa Konstantinin kanssa biologisen isänsä tilalle kotiopettajan koulutettavaksi. Vuonna 1816 isä lähetti 12-vuotiaan Aleksandrin Moskovan yliopistossa sijaitsevaan aatelispoikien sisäoppilaitokseen, josta Poležajev siirtyi vuonna 1820 keisarilliseen Moskovan yliopiston sanataiteen osaston vapaaopiskelijaksi.Ů
Yliopistossa Poležajev syöksyi päätä pahkaa kahteen asiaan: vakavaan kirjallisuuden opiskeluun ja holtittomaan opiskelijaelämään sekä hauskoihin juhliin ystävien kanssa. Poležajevin ensimmäiset epäonnistuneet runolliset kokeilut ovat tältä ajalta. Vuonna 1825 Poležajevin ensimmäinen julkaistu runo ’Epäjohdonmukaisuus’ (ven. Непостоянство) julkaistiin kirjallisuuslehti ”Vestnik Jevropissa” (ven. Вестник Европ, 'Eurooppalainen sanansaattaja'). Samana vuonna julkaistiin Poležajevin käännös ”Ihminen. Byronille (Lamartinesta)” Mihail Pogodinin kirjallisessa vuosikirjassa ”Urania” (ven. Урания).
Suku ja koulutus > Yksityiselämä

Heinäkuussa 1834 Aleksandr Poležajev vietti everstiluutnantti Ivan Petrovitš Bibikovin myöntämää lyhyttä lomaa Bibikovin suvun maatilalla lähellä Moskovaa. Täällä hän rakastui Bibikovin 16-vuotiaaseen tyttäreen Jekaterinaan (1817–1900), joka maalasi akvarellityönä luultavasti tunnetuimman muotokuvan runoilijasta. Poležajev kirjoitti useita runoja, jotka syntyivät rakkaudesta Jekaterina Bibikovaan. Vuonna 1889 Jekaterina Bibikova Rajevskaja julkaisi salanimellä muistelmansa 'Vanha nainen arolta' (ven. Старушка из степи), joka sisältää tärkeitä muistoja runoilijasta.
Perintö

Aleksandr Poležajev määrättiin haudattavaksi upseerin univormussa, ja 27. joulukuuta 1837 oli allekirjoitettu keisarillinen käsky Poležajevin ylentämisestä takaisin aliluutnantiksi. Hänet haudattiin Semjonovskin hautausmaalle, hauta ei ole säilynyt.
”Poležajevin kohtalo oli erikoinen, sanoisin, että esi-neuvostoliittolainen. Tšaarin armeijasta tuli hänen GULAGinsa”, kirjoitti vuonna 2004 runoilija ja venäläinen runohistorioitsija Jevgeni Jevtušenko.
Muistelmakirjailija ja taiteilija Jekaterina Bibikova naim. Rajevskaja (1817-1900) vuonna 1834
Alonso Mudarra

Alonso Mudarran teos Tres libros de música en cifra para vihuela.
Alonso Mudarra (noin 1510 – 1. huhtikuuta 1580) oli espanjalainen säveltäjä. Hän sävelsi sekä soitinmusiikkia että lauluja ja oli ensimmäinen säveltäjä, joka julkaisi kitaralle sävellettyjä kappaleita.
Ei tiedetä, missä Mudarra syntyi, mutta hän vietti varhaiset vuotensa Guadalajarassa. Hän muutti Italiaan vuonna 1529. Palattuaan Espanjaan Mudarra ryhtyi papiksi. Hän kuoli Sevillassa vuonna 1580.
Abu Dhabin Grand Prix 2012

|  Abu Dhabin Grand Prix 2012  |
| --- | --- |
 18. osakilpailu 20 osakilpailusta kaudella 2012. 

Päivämäärä:  4. marraskuuta 2012
Rata:  Yas Marina Circuit
Sijainti:  Yas Island, Abu Dhabi, Yhdistyneet arabiemiirikunnat
Ratatyyppi:  Osittainen katurata
Radan pituus:  5,554 km
Kilpailun pituus:  55 kierrosta, 305,355 km
Sää:   Selkeä
Paalupaikka
Kuljettaja:   Lewis Hamilton   (McLaren)
Paaluaika:  1.40,630
Palkintokoroke
Voittaja:   Kimi Räikkönen   (Lotus)
Toinen:   Fernando Alonso   (Ferrari)
Kolmas:   Sebastian Vettel   (Red Bull)
Nopein kierros
Kuljettaja:   Sebastian Vettel   (Red Bull)
Kierrosaika:  1.43,964 (kierroksella 54)
Abu Dhabin Grand Prix 2012 (virallisesti 2012 Formula 1 Etihad Airways Abu Dhabi Grand Prix) oli Formula 1 -kauden 2012 18. osakilpailu, joka ajettiin 4. marraskuuta Yas Marinan moottoriradalla Abu Dhabissa.
Kilpailun voitti Lotuksella ajanut Kimi Räikkönen, jolle voitto oli ensimmäinen paluun jälkeen. Räikkösestä tuli myös kahdeksas eri kuljettaja, joka oli kauden aikana kyennyt osakilpailuvoittoon.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 2. marraskuuta | 13:00–14:30 | 11:00–12:30 | 1. vapaat harjoitukset |  Aurinkoinen | 33 °C | 44–47 °C | 23–25 % |
| 2. marraskuuta | 17:00–18:30 | 15:00–16:30 | 2. vapaat harjoitukset |  Selkeä | 29–30 °C | 29–33 °C | 38–50 % |
| 3. marraskuuta | 14:00–15:00 | 12:00–13:00 | 3. vapaat harjoitukset |  Aurinkoinen | 31–32 °C | 40–45 °C | 30–41 % |
| 3. marraskuuta | 17:00–18:00 | 15:00–16:00 | Aika-ajot |  Selkeä | 29 °C | 30–32 °C | 50–57 % |
| 4. marraskuuta | 17:00–19:00 | 15:00–17:00 | Kilpailu |  Selkeä | 30 °C | 29–34 °C | 51–57 % |
Lähde:
Vapaat harjoitukset

Williamsin kolmoskuljettaja Valtteri Bottas ajoi perjantain ensimmäisissä vapaissa harjoituksissa Bruno Sennan tilalla. Force Indian Jules Bianchi ajoi Paul di Restan tilalla, Marussian Max Chilton ajoi Charles Picin tilalla, Caterhamin Giedo van der Garde ajoi Vitali Petrovin tilalla, ja HRT:n Ma Qinghua ajoi Narain Karthikeyanin tilalla.
Aika-ajot

Paalupaikalle ajoi McLarenin Lewis Hamilton. Toiseen lähtöruutuun ajoi Red Bullin Mark Webber ja kolmanteen Red Bullin Sebastian Vettel. Aika-ajon jälkeen Vettel pysäytti tiimiradiosta tulleen määräyksen myötä autonsa radan varteen välittömästi. Kehotus oli tullut moottorivalmistaja Renaultilta. Aika-ajon jälkeen tuomaristo tutki tilannetta ja osoittautui, että Vettelin autossa ei ollut tarpeeksi polttoainetta näytteen ottoa varten. Vettelillä sitä oli 0,85 litraa, kun tarvittava polttoainemäärä on oltava vähintään 1 litra. Näin ollen Vettel pudotettiin koko joukon hännille ja lähti kisaan varikolta.
Aika-ajot > Tulokset

| Sija | Nro | Kuljettaja | Talli | Aika (1 > erä) | Aika (2 > erä) | Aika (3 > erä) | Lähtöruutu |
| --- | --- | --- | --- | --- | --- | --- | --- |
| 1 | 4 |  Lewis Hamilton | McLaren-Mercedes | 1.41,497 | 1.40,901 | 1.40,630 | 1 |
| 2 | 2 |  Mark Webber | Red Bull-Renault | 1.41,933 | 1.41,277 | 1.40,987 | 2 |

| 3 | 1 |  Sebastian Vettel | Red Bull-Renault | 1.42,160 | 1.41,511 | 1.41,073 | 24 |
| 4 | 18 |  Pastor Maldonado | Williams-Renault | 1.41,981 | 1.41,907 | 1.41,226 | 3 |
| 5 | 9 |  Kimi Räikkönen | Lotus-Renault | 1.42,222 | 1.41,532 | 1.41,260 | 4 |
| 6 | 3 |  Jenson Button | McLaren-Mercedes | 1.42,342 | 1.41,873 | 1.41,290 | 5 |
| 7 | 5 |  Fernando Alonso | Ferrari | 1.41,939 | 1.41,514 | 1.41,582 | 6 |
| 8 | 8 |  Nico Rosberg | Mercedes | 1.41,926 | 1.41,698 | 1.41,603 | 7 |
| 9 | 6 |  Felipe Massa | Ferrari | 1.41,974 | 1.41,846 | 1.41,723 | 8 |
| 10 | 10 |  Romain Grosjean | Lotus-Renault | 1.42,046 | 1.41,620 | 1.41,778 | 9 |
| 11 | 12 |  Nico Hülkenberg | Force India-Mercedes | 1.42,579 | 1.42,019 |  | 10 |
| 12 | 15 |  Sergio Pérez | Sauber-Ferrari | 1.42,624 | 1.42,084 |  | 11 |
| 13 | 11 |  Paul di Resta | Force India-Mercedes | 1.42,572 | 1.42,218 |  | 12 |
| 14 | 7 |  Michael Schumacher | Mercedes | 1.42,735 | 1.42,289 |  | 13 |
| 15 | 19 |  Bruno Senna | Williams-Renault | 1.43,298 | 1.42,330 |  | 14 |
| 16 | 14 |  Kamui Kobayashi | Sauber-Ferrari | 1.43,582 | 1.42,606 |  | 15 |
| 17 | 16 |  Daniel Ricciardo | Toro Rosso-Ferrari | 1.43,280 | 1.42,765 |  | 16 |
| 18 | 17 |  Jean-Éric Vergne | Toro Rosso-Ferrari | 1.44,058 |  |  | 17 |
| 19 | 20 |  Heikki Kovalainen | Caterham-Renault | 1.44,956 |  |  | 18 |
| 20 | 25 |  Charles Pic | Marussia-Cosworth | 1.45,089 |  |  | 19 |
| 21 | 21 |  Vitali Petrov | Caterham-Renault | 1.45,151 |  |  | 20 |
| 22 | 24 |  Timo Glock | Marussia-Cosworth | 1.45,426 |  |  | 21 |
| 23 | 22 |  Pedro de la Rosa | HRT-Cosworth | 1.45,766 |  |  | 22 |
| 24 | 23 |  Narain Karthikeyan | HRT-Cosworth | 1.46,382 |  |  | 23 |
107% aika: 1.48,601
Lähde:
Kilpailu > Tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 9 |  Kimi Räikkönen | Lotus-Renault | 55 | 1:45.58,667 | 4 | 25 |
| 2 | 5 |  Fernando Alonso | Ferrari | 55 | +0,852 | 6 | 18 |
| 3 | 1 |  Sebastian Vettel | Red Bull-Renault | 55 | +4,163 | Varikko | 15 |
| 4 | 3 |  Jenson Button | McLaren-Mercedes | 55 | +7,787 | 5 | 12 |
| 5 | 18 |  Pastor Maldonado | Williams-Renault | 55 | +13,007 | 3 | 10 |
| 6 | 14 |  Kamui Kobayashi | Sauber-Ferrari | 55 | +20,076 | 15 | 8 |
| 7 | 6 |  Felipe Massa | Ferrari | 55 | +22,896 | 8 | 6 |
| 8 | 19 |  Bruno Senna | Williams-Renault | 55 | +23,542 | 14 | 4 |
| 9 | 11 |  Paul di Resta | Force India-Mercedes | 55 | +24,160 | 12 | 2 |
| 10 | 16 |  Daniel Ricciardo | Toro Rosso-Ferrari | 55 | +27,463 | 16 | 1 |
| 11 | 7 |  Michael Schumacher | Mercedes | 55 | +28,075 | 13 |  |
| 12 | 17 |  Jean-Éric Vergne | Toro Rosso-Ferrari | 55 | +34,906 | 17 |  |
| 13 | 20 |  Heikki Kovalainen | Caterham-Renault | 55 | +47,764 | 18 |  |
| 14 | 24 |  Timo Glock | Marussia-Cosworth | 55 | +56,473 | 21 |  |
| 15 | 15 |  Sergio Pérez | Sauber-Ferrari | 55 | +56,768 | 11 |  |
| 16 | 21 |  Vitali Petrov | Caterham-Renault | 55 | +1.04,595 | 20 |  |
| 17 | 22 |  Pedro de la Rosa | HRT-Cosworth | 55 | +1.11,778 | Varikko |  |
| Kesk. | 25 |  Charles Pic | Marussia-Cosworth | 41 | Moottori | 19 |  |
| Kesk. | 10 |  Romain Grosjean | Lotus-Renault | 37 | Kolari (Webber) | 9 |  |
| Kesk. | 2 |  Mark Webber | Red Bull-Renault | 37 | Kolari (Grosjean) | 2 |  |
| Kesk. | 4 |  Lewis Hamilton | McLaren-Mercedes | 19 | Polttoaineen syöttö | 1 |  |
| Kesk. | 23 |  Narain Karthikeyan | HRT-Cosworth | 7 | Kolari (Rosberg) | 23 |  |
| Kesk. | 8 |  Nico Rosberg | Mercedes | 7 | Kolari (Karthikeyan) | 7 |  |
| Kesk. | 12 |  Nico Hülkenberg | Force India-Mercedes | 0 | Kolari (Perez) | 10 |  |
Lähde:
Kilpailu > Johtokierrokset

| Nro | Kuljettaja | Talli | Kierrokset |
| --- | --- | --- | --- |
| 4 |  Lewis Hamilton | McLaren-Mercedes | 1–19 |
| 9 |  Kimi Räikkönen | Lotus-Renault | 20–55 |
Aiheesta muualla

Kuvia tai muita tiedostoja aiheesta Abu Dhabin Grand Prix 2012 Wikimedia Commonsissa
Formula 1 -luokan Abu Dhabin Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 |  |  |  |  |  |
Radat: Yas Marina Circuit (2009–)
Osakilpailut Formula 1 -kaudella 2012
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  Australia |  Malesia |  Kiina |  Bahrain |  Espanja |  Monaco |  Kanada |  Eurooppa |  Britannia |  Saksa |
|  Unkari |  Belgia |  Italia |  Singapore |  Japani |  Korea |  Abu Dhabi |  Intia |  Yhdysvallat |  Brasilia |
Kilpailun voittaja Kimi Räikkönen.